S-1377/2013

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. desember 2013, á hendur K-x-x S-x-x, kt. 000000-0000, ..., Reykjavík, fyrir eftirtalda þjófnaði:

1. Með því að hafa laugardaginn 27. apríl 2013 stolið áfengi að samtals söluverðmæti 6.999 krónur úr verslun ÁTVR í verslunarmiðstöðinni Firðinum í Hafnarfirði.

2. Með því að hafa föstudaginn 3. maí 2013 stolið áfengi að samtals söluverðmæti 6.999 krónur úr verslun ÁTVR í verslunarmiðstöðinni Firðinum í Hafnarfirði.

3. Með því að hafa föstudaginn 24. maí 2013 stolið áfengi að samtals söluverðmæti 6.999 krónur úr verslun ÁTVR í verslunarmiðstöðinni Firðinum í Hafnarfirði.

4. Með því að hafa fimmtudaginn 30. maí 2013 stolið matvöru að samtals söluverðmæti 10.500 krónur úr verslun Strax við Hófgerði 30 í Kópavogi.

5. Með því að hafa laugardaginn 22. júní 2013 stolið áfengi að samtals söluverðmæti 5.990 krónur úr verslun ÁTVR í Borgartúni í Reykjavík.

6. Með því að hafa þriðjudaginn 2. júlí 2013 stolið matvöru að samtals söluverðmæti 2.593 krónur úr verslun 10/11 við Álfheima 74 í Reykjavík.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorði var ákærði dæmdur 24. október 2012 til að sæta fimm mánaða fangelsisrefsingu, skilorðsbundið í tvö ár, vegna þjófnaðar og hylmingarbrota, fíkniefna- og umferðarlagabrota. Hinn 1. febrúar 2013 var ákærði dæmdur til að sæta fangelsi í sjö mánuði, fyrir tilraun til þjófnaðar og umferðarlagabrot, en þar af voru 6 mánuðir skilorðsbundnir í þrjú ár. Hann var dæmdur 17. maí 2013, til að sæta fangelsi í níu mánuði vegna þjófnaðarbrots, og var þá dæmdur upp áðurgreindur skilorðsdómur frá 1. febrúar 2013. Hinn 9. september 2013 var ákærði dæmdur fyrir þjófnað og umferðarlagabrot, en honum ekki gerð sérstök refsing. Hann gekkst undir viðurlagaákvörðun 3. október 2013 vegna umferðarlagabrots. Loks var ákærði sakfelldur 19. desember 2013 fyrir þjófnaðarbrot, en honum var ekki gerð sérstök refsing þar sem um hegningarauka var að ræða. Refsing verður tiltekin samkvæmt reglum 77. og 78. gr. almennra hegningarlaga. Þá hafa eldri dómar vegna þjófnaðarbrota ítrekunaráhrif í málinu, sbr. 71. gr. og 255. gr. almennra hegningarlaga. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í þrjá mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 150.600 krónur og þóknun verjanda síns á rannsóknarstigi málsins, B-kk-ef H-kk-ef hrl., 25.100 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins flutti málið K-kk-nf Ó-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, K-x-x S-x-x, sæti fangelsi í þrjá mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 150.600 krónur og þóknun verjanda síns á rannsóknarstigi málsins, B-kk-ef H-kk-ef hrl., 25.100 krónur.

R-kvk-nf H-kvk-nf

Rétt endurrit staðfestir,

Héraðsdómi Reykjavíkur, 23. janúar 2013.